Christina Schröder
Christina (vulgo: Kristina) Schröder (nata Christina Köhler 3 Augusti 1977 Aquis Mattiacis) femina rebus publicis versata Germaniae et sodalis Christianae Democraticae Unionis Germaniae est.

Munus 
Postquam anno 1997 testimonium maturitatis Aquis Mattiacis adepta est, Köhler Moguntiaci sociologiae, historiae, philosophiae, rebus politicis studebat. Anno 2002 diploma sociologiae accepit. Annis 1997 - 2002 adlata legatae senatus terrae Hassiae et adiutrix scientiae in universitate Moguntiaci fuit. Anno 2009 doctor promota est.

Familia 
12 Februarii 2010 Ole Schröder, secretario statali in Administerio Foederali Rerum Internarum nupsit. Mense Ianuario 2011 nuntiatum est, Schröder infantem expectare, administra prima Germaniae officio fungens. Itaque pro tempore secretarius statalis atque Annetta Schavan Administra Foederalis Eruditionis et Scientiae in vicem Christinae Schröder administerium administrabant. Mense Iunio 2011 primam filiam peperit. Mense Decembri 2013 nuntiatum est Christinam Schröder iterum gravidam esse.

Cursus honorum 
Köhler ab anno 1991 sodalis Unionis Iuvenilis et ab anno 1994 etiam CDU est. Ab anno 2002 legata Dietae Foederalis Germaniae est et 27 Novembris 2009 inopinans Administer Foederalis Feminarum et Iuventutis nominata est. Die 22 Septembris 2013 iterum legata ad parlamentum Germaniae electa est, sed pronuntiavit se noniam administra futuram esse. Manuela Schwesig administra ei die 17 Decembris 2013 successit. Anno 2017 noniam candidata dietae Foederalis fuit.

Nexus externi 

 Pagina personalis (Lingua Theodisca)
 Curriculum vitae in pagina Dietae Foederalis Germaniae (Lingua Theodisca)

Notae 

Alumni Universitatis Moguntinae
Legati Dietae Foederalis Germaniae
Administri Foederales Feminarum et Iuventutis